Extending WordPress with C# Plugins - CodeProject 11,575,635 members (59,244 online)
Apache 51.5K 763 41
Last Visit: 31-Dec-99 18:00 Last Update: 3-Jul-15 4:17Refresh1 Wat is die ideale trou-ouderdom? - Jou Gesin | Solidariteit WêreldJou Gesin | Solidariteit Wêreld
Tuis › Artikels › Wat is die ideale trou-ouderdom?
Jy wag al jare vir jou droomman en skielik verskyn die ridder op die wit perd op jou drumpel. Jy weet dis Meneer Perfek. Maar hoe weet jy dis nou die perfekte tyd om “tot die dood ons skei” trou aan hom te beloof? Kyk jy na egskeidingstatistieke, kry jy dalk koue voete nog voor jy kan sê “ja”. Hoe oud ʼn mens is wanneer jy trou, is nie noodwendig die bepalende faktor vir egskeiding of vir ʼn lang en gelukkige huwelik nie.
Johan Ferreira, sielkundige van Johannesburg, meen dat op watter ouderdom ook al jy jou droomman/vrou ontmoet, dit belangrik is om te besin oor jou lewensfilosofie betreffende die huwelik en ʼn lewensmaat.
Wat is die implikasies as jy te jonk trou?
Jy het nog baie drome wat jy wil verwesenlik en jy wil nog die lewe geniet. Jy wil nog rondreis, met jou vriende kuier.
Julle is nog nie in jou loopbane gevestig nie en dus ook nie finansieel standvastig nie. As enkellopende is dit makliker om laat te werk omdat jou werkgewer dit van jou verwag, om vir ʼn paar dae vir werk uitstedig te wees vir werk, of om ʼn oorplasing na ʼn ander dorp/stad te oorweeg vir bevorderingsdoeleindes.
Bogenoemde behoort nie ʼn probleem te wees nie, mits albei partye seker is van hul liefde vir en lewenslange toewyding aan mekaar. Met wedersydse ondersteuning kan albei se drome, selfs as jonggetroudes, verwesenlik word, julle loopbane gevestig word en julle is boonop jonk genoeg om die lewe saam te geniet.
Indien jy direk uit jou ouerhuis trou (met ander woorde pas klaar met skoolopleiding of verdere studies), mag jy dalk voel jy het nooit die geleentheid gehad om op jou eie bene te staan en gepaardgaande vaardighede te bemeester nie (veral indien jou ouers oorbeskermend was).
Gebrek aan lewenservaring mag daartoe lei dat jy nie op ʼn volwasse manier konflik en die uitdagings van die huwelik sal kan hanteer nie.
Die gevaar bestaan dat indien jy te jonk is wanneer jy trou en gevolglik nie jou jongmensdrome kon uitleef nie, jy jou drome deur jou kinders gaan probeer uitleef.
Persone wat op ’n jonger ouderdom trou, kan ’n hele paar jaar getroud wees en steeds op ʼn ‘veilige’ ouderdom met ’n gesin begin.
Om op ʼn jong ouderdom te trou bring unieke vreugdes, soos om die lewe en die wêreld saam te verken en saam te groei.
En as jy ouer is?
Veral vir ʼn vrou is hierdie ʼn netelige kwessie. Haar biologiese horlosie tik voort terwyl sy ‘die lewe geniet’ en ‘haar in haar loopbaan vestig’. Wag sy te lank voor sy trou, is sy uiteindelik te oud om met ʼn gesin te begin.
Hoe langer ʼn mens enkellopend is, hoe groter is die kans dat jy so onafhanklik, selfsugtig en kieskeurig raak dat jy uiteindelik op die spreekwoordelike rak bly sit.
Tog is daar ook redes waarom jy dalk ʼn paar jaar moet wag:
Julle het julle eie identiteit ontdek, het meer lewenservaring en weet presies wat julle van ’n huweliksmaat en van die huwelik verwag.
Julle is finansieel gevestig.
Julle is in jul onderskeie loopbane gevestig.
Vra vir jouself die volgende vrae voor jy finaal besluit:
Wat is my verwagtinge en behoeftes? Weet ek presies wat ek van die lewe en ook van die huwelik verwag? Enige huwelik vereis opoffering. Besin oor wat jy sal moet prysgee.
Is jou toekomstige huweliksmaat ook bereid om opofferings te maak?
Waarom is ek in die spesifieke verhouding of waarom wil ek met hierdie persoon trou? Is dit om die regte rede(s)? Ons kan nie ons hormone in bedwang hou nie en daarom is dit beter om, vir morele redes, te trou voordat ons oor die tou trap. Ek is bang is om alleen oud te word. Al my vriende is al getroud en nou is daar druk op my om ook ʼn strop om die nek te kry. Ek dink hierdie is my laaste of enigste kans is om ooit te trou. My geliefde dreig om die verhouding te verbreek indien ek nie gou wil trou nie of erger nog, aan sy eise wil toegee nie. Ek vlug weg van ʼn vorige ongelukkige verhouding en wil bewys dat ek goed genoeg is vir iemand anders. Of ek wil uit ʼn ongelukkige ouerhuis wegvlug.
Kan ek sonder vorige ervaring die regte keuse uitoefen? Hierdie is dalk my eerste ernstige verhouding en ek kan hom/haar met niemand anders vergelyk nie. Sal ek ʼn ingeligte besluit kan neem?
Wat is my ouers, familie en vriende se opinie oor die verhouding? Natuurlik is ek die een wat met die maat van my keuse moet saamleef. Maar soms help ander se objektiewe mening jou om die verhouding vanuit ʼn ander perspektief te beskou en beter insig te kry.
Wat jy ook al besluit, trou is nie perdekoop nie. En elke huwelik verg toewyding van albei kante om daarvan ʼn sukses te maak, hoe jonk of oud julle ook al is wanneer julle die knoop deurhaak.
Psychology Today. https://www.psychologytoday.com/us/blog/meet-catch-and-keep/201606/these-are-the-best-and-worst-ages-get-married
Shanda Luyt. Moet ek trou of moet ek wag? https://www.vrouekeur.co.za/nuus-vermaak/moet-ek -trou-of-moet-ek -wag